b'\n_START_ARTICLE_\nHjerte\n_START_SECTION_\nOpbygning\n_START_PARAGRAPH_\nMenneskets hjerte vejer ca. 350 gram (1/200 del af kropsv\xc3\xa6gten) og m\xc3\xa5ler omtrent 12x9x6 cm. Det er placeret i brystkassen over diaphragma med basis vendende opad/bagud/h\xc3\xb8jre, mens spidsen vender fremad, nedad mod venstre i venstre IC5. Til siderne findes lungepleura, fortil er thymus, kar og thoraxskelettet, mens bagtil er aorta thoracica og oeosophagus. I st\xc3\xa5ende stilling ligger hjertet mellem IC3 ved h\xc3\xb8jre sternalran og -IC5 som ligger i medioclavicul\xc3\xa6rlinien.\n_START_SECTION_\nHistorie, kultur og filosofi\n_START_PARAGRAPH_\nMennesket har tillagt hjertet en s\xc3\xa6rlig betydning siden civilisationens begyndelse. Ole H\xc3\xb8ystad gennemg\xc3\xa5r i bogen A History of the Heart de historiske forst\xc3\xa5elser af hjertet fra oldtiden og frem til i dag. Anders Dr\xc3\xa6by skildrer i Livskunsten de forskellige filosofiske og religi\xc3\xb8se tilgange til hjertet og viser, hvordan hjertet her gives en betydning, der r\xc3\xa6kker ud over forst\xc3\xa5elsen af hjertet som organ: Hjertet bliver s\xc3\xa5ledes et billede p\xc3\xa5 \xc3\xa5nd, moral eller k\xc3\xa6rlighed.'